Balnadantė
Balnadantė (Leucodon) – balnadantinių (Leucodontaceae) šeimos samanų gentis. Lietuvoje auga viena rūšis – voverinė balnadantė (Leucodon sciuroides). Tai yra epifitinė samana, dažniausiai auganti ant senų lapuočių medžių kamienų. Stiebai 4–5 cm ilgio, lapai – apie 3 mm ilgio, begysliai. Stiebas prie substrato prisitvirtinęs tik savo apatine dalimi. Esant sausam orui, šios samanos lapai susiraito, suteikdami samanai specifišką, lengvai atpažįstamą vaizdą.